
Jeg elsker, når det er vinter (Danish Bedtime Collection)

Flere fantastiske børnebøger

Collect them all! | Saml dem alle!

Det var morgen. Jimmy vågnede og satte sig op i sengen.

”Det virker som der er noget, som ikke er, som det skal være,” tænkte han og så sig omkring.

Hans yndlingsbamse lå ved siden af ham, og hans to ældre brødre sov sødt i deres senge.

Alt så helt almindeligt ud – men han havde stadig på fornemmelsen, at der var noget galt.

Jimmy hoppede ned fra sengen og begyndte at gå rundt i værelset.

Han åbnede klædeskabet og kiggede ind i det; alt virkede normalt.

Idet Jimmy begyndte at gå tilbage til sin seng, kom han til at kaste et blik ud ad vinduet.

“Jubiiiiiiiii!” råbte han, for han kunne ikke holde sin begejstring tilbage.

”Hvad er der sket?” spurgte hans ældste bror og strakte sig i sengen.

”Hvorfor larmer du sådan?” tilføjede hans mellemste bror mens han åbnede øjnene en smule.

[image: A picture containing table, bedroom, room, sitting

Description automatically generated]

“Vågn op! Prøv at se ud ad vinduet!” Jimmy sprang glad rundt.

De ældre brødre nærmede sig langsomt vinduet.

”Tag det roligt, Jimmy, det er bare sne,” forklarede hans ældste bror. ”Kan du ikke huske, at mor fortalte dig hvad vinter er, for et par dage siden? Om vinteren sner det, det er...” Han blev ikke færdig med sætningen.

“Jeg vil røre ved det!” udbrød Jimmy og løb i fuld fart ud af værelset.

”Vent, Jimmy! Det er virkelig koldt!” Brødrene løb efter ham, men det var for sent.

Jimmy stod allerede i sneen med bare fødder.

Et øjeblik senere løb han indenfor igen mens han råbte, ”Det er koooooooooldt!”

”Det sagde vi jo,” sagde hans mellemste bror og lukkede døren. ”Du skal have dit overtøj på.”

Al larmen havde vækket mor og far, som nu kom ud af deres soveværelse.

”Du godeste, Jimmy, hvad er der sket?” spurgte far.

“Sneen var virkelig kold!” sagde Jimmy med klaprende tænder.

Mor hentede et tæppe og pakkede Jimmy ind i det. ”Her, nu får du varmen igen, og jeg laver varm kakao til alle.”

Da de havde spist morgenmad, gjorde hele familien sig klar til at gå udenfor og lege.

“Nej, nej! Jeg skal ikke udenfor,” sagde Jimmy mens han rystede på hovedet. ”Hvad nu hvis mine fødder fryser til is igen?”

”Du kan tage dine nye vinterstøvler på,” sagde mor og pegede på støvlerne. ”Vi købte dem sammen, husker du nok?”

”Og dine varme vintersokker,” tilføjede far.

“Men hvad med mine hænder? De vil også blive helt kolde! Nej, jeg bliver indenfor,” sagde Jimmy.

”Du kan bare tage vanter på, Jimmy,” sagde hans ældste bror smilende. ”Vi har købt orange vanter til dig og blå til mig...”

”Og grønne vanter til mig!” tilføjede den mellemste bror. ”Det er så sjovt, når det er vinter. Kom nu, lad os lege udenfor!”

“Er du helt sikker?” spurgte Jimmy.

